Saiki, HPAI A(H5N1) arupa panyakit unggas, lan ora ana bukti sing nuduhaké panularan sing èfisièn manungsa-marang-manungsa saka HPAI A(H5N1). Ing mèh kabèh kasus, wong-wong sing kainfèksi wis ngalami kontak fisik sing èkstènsif karo unggas sing kainfèksi.[194] Ing mangsa ngarep, H5N1 bisa mutasi utawa ngalami réassortment dadi galur sing mampu ditularaké antar manungsa kanthi èfisièn. Owah-owahan sing diperlokaké nganti iki dumadi durung dikawruhi kanthi becik.[195] Nanging, amarga dhuwuré angka pepati lan virulènsi H5N1, kahanan endemiknya, lan inang réservoir biologis sing gunggungé gedhé lan tansaya tambah, virus H5N1 arupa ancaman pandemi donya ing mangsa flu taun 2006-07, lan milyaran dolar wis diklumpukaké lan dientèkaké jroning nliti H5N1 lan ngrencanakaké kanggo kamungkinan pandemi influenza.[174]